ผู้สนับสนุน.. ลาออกแล้วเงินไปไหน
“ลาออกแล้วเงินไปไหน”  สักวันหนึ่งในชีวิตของคนทำงาน ต้องเดินทางมาพบกับ การลาออก และเมื่อวันนั้นมาถึง เราจะมีเงินเก็บเท่าไร และ เราจะทำอย่างไรต่อไป  เรื่องนี้มีคำตอบ ลงทุนแมนจะเล่าให้ฟัง
10 ต.ค. 2561

ผู้สนับสนุน..
ลาออกแล้วเงินไปไหน / โดย ลงทุนแมน
“ลาออกแล้วเงินไปไหน”
สักวันหนึ่งในชีวิตของคนทำงาน
ต้องเดินทางมาพบกับ การลาออก
และเมื่อวันนั้นมาถึง
เราจะมีเงินเก็บเท่าไร และ เราจะทำอย่างไรต่อไป
เรื่องนี้มีคำตอบ ลงทุนแมนจะเล่าให้ฟัง
จากชีวิตที่ต้องเร่งรีบในแต่ละวัน ทำให้หลายคนอาจลืมคิดที่จะวางแผนอนาคตของเรา
ในอนาคตเราอาจจะดำเนินชีวิตที่แตกต่างไปจากปัจจุบัน
และเรื่องนี้จะส่งผลต่อการใช้จ่ายของเราในวันข้างหน้า
สำหรับคนที่ยังอายุไม่มาก เราอาจจะมีทางเลือกอื่นๆมากมาย
ไม่ว่าจะเป็น การลงทุนประกอบกิจการตัวเอง ด้วยเงินเก็บที่สะสมมาจากการทำงาน
หรือ การหางานใหม่ เพื่อสร้างความมั่นคงให้ฐานะการเงิน
ในมุมกลับกัน ถ้าอายุเราค่อนข้างมากแล้ว ทางเลือกในการสร้างความมั่นคงทางการเงินก็จะน้อยลงเรื่อยๆ
พอเป็นแบบนี้แล้ว เงินเก็บสะสมของเราจึงต้องมีการวางแผนเพื่อให้เพียงพอต่อการใช้จ่ายในอนาคต
และเมื่อเราพูดถึงเงินเก็บสะสม ส่วนหนึ่งที่สำคัญก็คงจะเป็น “เงินจากกองทุนสํารองเลี้ยงชีพ (Provident Fund)”
ลาออก เกี่ยวยังไงกับ เงินกองทุนสํารองเลี้ยงชีพ?
สำหรับคนที่ทำงานแล้วในองค์กรของเรามีกองทุนสำรองเลี้ยงชีพ
พอเราลาออก เงินก้อนที่ได้รับการสมทบจากนายจ้างและจากเงินเดือนของเราในกองทุนสำรองเลี้ยงชีพก็จะสิ้นสุดลงตาม
แต่เรายังคงเลือกได้ว่า จะคงเงินสำรองไว้ในกองทุนต่อไป หรือการนำเงินก้อนนั้นออกมา
แล้วแบบไหนดีกว่ากัน?
คงไม่มีคำตอบที่แน่ชัดสำหรับคำถามนี้ เพราะทั้งหมดล้วนขึ้นอยู่กับแผนการในอนาคตของเรา
แบบแรก การลาออกจากกองทุนสำรองเลี้ยงชีพ หรือพูดง่ายๆคือ การนำเงินออกมานั่นเอง
ข้อดีคือ จะทำให้เราได้รับเงินเก็บสะสมในรูปแบบของเงินก้อนเพื่อมาใช้ในการลงทุน หรือใช้จ่ายตามความต้องการของเราได้สะดวก
แต่สิ่งที่ตามมาก็คือ การนำเงินก้อนนี้ออกมาจะถูกนำไปคิดภาษีรวมกับรายได้ทั้งหมดในปีนั้น ซึ่งจะทำให้เราเสียภาษีในอัตราที่สูงขึ้นอย่างมาก
แบบที่สอง การคงเงินไว้ในกองทุนสำรองเลี้ยงชีพต่อไป ซึ่งเหมาะสำหรับคนที่ต้องการออมเงิมไว้ใช้ยามเกษียณ
การคงเงินไว้ในกองทุนสำรองเลี้ยงชีพเดิมของเรา แน่นอนว่าเราจะไม่ได้รับเงินสมทบจากนายจ้างอีกต่อไป
แต่ทางกองทุนเองก็ยังคงนำเงินที่อยู่ในกองทุนไปลงทุนเพื่อสร้างผลตอบแทนให้เราอยู่
โดยการคงเงินไว้ในกองทุนสำรองเลี้ยงชีพจะต้องเสียค่ารักษาสถานภาพปีละ 500 บาท และหากคงเงินไว้จนถึงอายุ 55 ปีพร้อมกับมีอายุสมาชิกกองทุนฯไม่น้อยกว่า 5 ปี เราจะได้รับสิทธิ์ยกเว้นภาษี
ถ้ากองทุนสำรองเลี้ยงชีพสามารถสร้างผลตอบแทนที่ดี ก็ถือว่าเป็นตัวเลือกที่น่าสนใจสำหรับการคงเงินไว้
แต่ในกรณีที่ไม่สามารถสร้างผลตอบแทนได้และต้องเสียเงินอีกปีละ 500 บาท ก็คงจะเป็นตัวเลือกที่ไม่ดีเท่าไรนัก
ทางออกของเรื่องนี้จึงเกิดขึ้น นั่นก็คือ การย้ายเงินจากกองทุนสำรองเลี้ยงชีพไปยังกองทุนรวมเพื่อการเลี้ยงชีพ (PVD TO RMF) ในการสร้างทางเลือกของผลตอบแทนที่ดีขึ้น
และที่สำคัญ เราจะไม่ต้องเสียค่ารักษาสถานภาพปีละ 500 บาท รวมถึงยังสามารถนับอายุการเป็นสมาชิกกองทุนต่อได้เลย ทำให้เราไม่เสียสิทธิ์ที่จะเข้ากฏเกณฑ์การยกเว้นภาษี
ซึ่งตอนนี้เอง เราสามารถทำเรื่องโอนย้ายมา RMF ของทาง TMBAM ได้ ซึ่ง TMBAM มีกองทุนประเภท RMF ให้เลือกมากถึง 18 กองทุน มีความหลากหลายทั้งในเรื่องนโยบายการลงทุนและความเสี่ยงให้เลือกลงทุน
นอกจากนั้น ภายในปีนี้ สำหรับใครที่สะสมยอดเงินลงทุนสุทธิในกองทุน RMF ของ TMBAM ทุกๆ 50,000 บาท ยังได้รับเงินลงทุนพิเศษในกองทุนเปิดทหารไทยธนบดี (กองทุนรวมตลาดเงิน) อีกด้วย
สำหรับใครกำลังมองหาว่า เงินสะสมในกองทุนสำรองเลี้ยงชีพจะไปไหนดี
การนำเงินไปลงทุนใน RMF ของ TMBAM น่าจะเป็นหนึ่งในตัวเลือกที่น่าสนใจ..
สำหรับรายละเอียดเพิ่มเติมของกองทุนต่างๆ และเงื่อนไขโปรโมชั่น สามารถเข้าไปดูได้ที่ 
ตอนนี้ TMBAM ยังมีกิจกรรมแจกหนังสือ และ tote bag เพียง add LINE@TMBAM
และพิมพ์ TMBAMPVD ในแชท แอด LINE@ คลิกเลย 
#PVDTORMF #TMBAM #คู่ชีวิตการลงทุน #LifePartner